ותצטט נכונה. הרי נכתב שם: "עילת כבוד היא חוקתו של בן האצולה" ולא כפי שהקראת וסילפת, " היא חוקתו של איש כבוד. עוד מעט כל ארחי פרחי יאמר שהוא איש כבוד ורשאי לעולל ככל העולה על רוחו." להבא כשתקבל ממני חומר לצורך הגנה אל תעז לשנות דבר. מובן? נכונה 'עילת הכבוד' אך ורק לבני אצולה." עתה פנה אל הקטגור "אדוני הגנרליסימו, תקנה זו אינה מופיעה בספר חוקי סיביליה," מוסכמה היא בקרב בני מעמדנו, שכבודו של האדם הספרדי האציל יהיה  מעל לכל. אגלה לכם סוד, בן אצילים הוא בויצ'ק, דמו כחול, מצאצאי דון קישוט איש למאנשה." הרים השופט את קולו כשהוא פונה לקהל המוקסם, "אסון כבד פקד אותו בילדותו, כנף טחנת רוח ישנה ניתקה מתושבתה עת שיחק הפעוט לרגלי טחנת הקמח. כתוצאה מהמכה הוא נפגע בראשו לתמיד. אני מוניתי לו כאפוטרופוס ומסרתי אותו למשפחה אומנת, שגידלה אותו בחום רב. כמו כן דאגתי שהאדמירל יחייל אותו כדי לאפשר לו משרה מכובדת. אדם טוב הוא בויצ'ק וגם מילא את תפקידו כהלכה. אפנה לאותה משפחה אומנת ואבקשה לקחת תחת חסותה גם את התינוק הבודד."   ליטף השופט את בטנו וגרגרתו ואמר: "בטני הומיה, גרוני ניחר, החלטתי! אין עילה לקיים משפט.